ΒΑΣΙΣΜΕΝΟ ΣΕ ΑΛΗΘΙΝΗ ΙΣΤΟΡΙΑ
Βαρύς ο απολογισμός των χθεσινοβραδινών γεγονότων
γύρω από την Πλατεία Απομάχων του Παρισιού.
5 ΔΕΚΕΜΒΡΙΟΥ 1986
Τραυματίστηκαν 121 αστυνομικοί
και 70 διαδηλωτές, δύο εκ των οποίων σοβαρά.
Ένας 28χρονος έχασε το χέρι του από χειροβομβίδα,
ενώ άλλο ένα θύμα χειροβομβίδας έχασε το μάτι του.
Σύμφωνα με τους γιατρούς, η κατάστασή του είναι αβέβαιη.
Δέκα ακόμα διαδηλωτές παραμένουν απόψε στο νοσοκομείο.
Σήμερα το απόγευμα στο Παρίσι, χιλιάδες μαθητές λυκείου και φοιτητές
βγήκαν και πάλι στους δρόμους.
Η πορεία από τη Σορβόνη ως την Όπερα Γκαρνιέ
συνεχίστηκε στο Καρτιέ Λατέν.
Ο Φιλίπ Ρελτιέν παρακολουθεί τις διαδηλώσεις. Φιλίπ;
Ναι, βρισκόμαστε στη Σορβόνη…
-Ναι; -Αύριο, 9:00 π.μ., σ' εσένα.
Έκλεισα για τένις στις 9:30. Μην αργήσεις…
Ναι, φτάνει. Θα 'μαι έτοιμος. Θα λήξει έξι-μηδέν, έξι-μηδέν.
Μόνο που δεν θα είμαι μόνη μου.
-Θα τον γνωρίσω επιτέλους! -Θα δεις. Είναι πολύ καλός.
-Αγχώνεται… -Σάρα, συγγνώμη.
-Κλείνω. Έχω αργήσει. -Εντάξει, στις 9:00.
-Ναι. Φιλιά. -Φιλιά.
-Συγγνώμη, κύριε… -Ορίστε, νεαρέ!
Για το ενοίκιο. Θα περάσει ο αδερφός μου ο Μοχάμεντ τη Δευτέρα.
Είναι ακόμα στο εξωτερικό.
-Κανένα πρόβλημα. -Ευχαριστώ, κύριε!
-Καλησπέρα. -Καλησπέρα.
Σκατά.
18 ΟΚΤΩΒΡΙΟΥ 1964 - ΒΕΡΣΑΛΙΕΣ ΓΑΛΛΙΚΗ ΥΠΗΚΟΟΤΗΤΑ
-Είδατε τον Λουκά; -Εδώ ήταν πριν λίγο.
-Δεν θα 'χει πάει μακριά. -Ευχαριστώ.
-Όλα καλά; -Ναι. Είδες τον Λουκά;
-Καθόλου. Έχεις τσιγάρο; -Όχι, λυπάμαι.
Μη μου βάζεις λόγια στο στόμα. Δεν υποχωρούμε.
Δεν θα υποκύψουμε στις προκλήσεις της αστυνομίας.
Δεν θα κερδίσουμε τίποτα. Μόνο τραυματίες, όπως χθες.
Θέλουν να μας δυσφημήσουν με κάθε ευκαιρία.
Ξαναλέω την πολιτική από τα κεντρικά.
Διαδηλώνουμε ειρηνικά. Δεν απαντάμε στη βία…
Παρά τη σύλληψη του Ζορζ Ιμπραήμ Αμπνταλά,
του Λιβανέζου χριστιανού τρομοκράτη, αναμένουμε νέες επιθέσεις στο Παρίσι;
Σύμφωνα με τον δικηγόρο Κεζμάν, οπωσδήποτε.
Βέβαια, η τρομοκρατική απειλή δεν έχει περάσει.
Οι δράστες πρέπει να λογοδοτήσουν.
Δεσμεύομαι να εξασφαλίσω την καταδίκη του Ζορζ Ιμπραήμ Αμπνταλά.
Έχεις τα εισιτήρια;
Δεν το βάζεις κάτω, έτσι;
-Ορίστε. -Ευχαριστώ. Εσύ δεν θα έρθεις;
Όχι. Εδώ συμβαίνουν σπουδαία πράγματα. Κοίτα γύρω σου.
Γράφουμε ιστορία.
Η συναυλία θα γράψει ιστορία.
Τι; Θα μου πεις;
Όπως επιθυμείτε!
Αυτό το κομμάτι είναι για ένα μιούζικαλ που δεν γράφτηκε ακόμα.
Άκρη! Κουνηθείτε! Ελάτε, βγαίνουμε!
Πάμε!
-Αφήστε με! -Πηγαίνετε σπίτι! Κουνηθείτε!
Εμπρός! Κάντε άκρη!
Φύγετε από δω! Πηγαίνετε σπίτι!
Αυτό ήταν!
Συγγνώμη. Μήπως έχετε ένα τσιγάρο, παρακαλώ;
-Ορίστε. Δεν έχω φωτιά. -Ευχαριστώ.
-Έχω εγώ. -Ευχαριστώ.
-Ευχαριστώ. Καλό βράδυ. -Επίσης.
Όχι εκεί, φίλε. Φουντώνει το πράμα.
Αλλού πάω. Στο μετρό του Σεν Μισέλ.
Ουσεκίν!
Μιλούντ!
Τρέξε!
17 ΟΚΤΩΒΡΙΟΥ 1961
Άντε. Μη φοβάσαι, Αΐσα. Έλα. Άντε.
Μπαμπά!
Μπαμπά, περίμενέ μας!
Εδώ! Ελάτε! Κρυφτείτε εδώ!
Ελάτε! Κάτω!
Μπείτε στη σειρά, παλιοάραβες!
Καταλαβαίνετε τι σας λέω;
Στάσου, αλήτη! Ψηλά τα χέρια! Παράτα μας!
Συγγνώμη, γιε μου.
Σε ξύπνησα;
Όχι, μην ανησυχείς. Ξύπνιος ήμουν.
Προσευχήθηκες;
Έχει καφέ;
Τα νέα με τον Τιερί. Γεια σου, Τιερί.
Χαίρετε. Νέα επεισόδια μεταξύ αστυνομίας και φοιτητών απόψε στο Καρτιέ Λατέν.
Φοιτητής 22 ετών βρέθηκε αναίσθητος σε κτήριο
της οδού Μεσιέ-λε-Πρενς κατά τη 1:00 π.μ.
Μεταφέρθηκε στο νοσοκομείο Κοσέν και η κατάστασή του είναι σοβαρή.
Έχουμε μερικές πολιτικές αντιδράσεις
μετά τα χθεσινοβραδινά βίαια γεγονότα στο Παρίσι.
Κατ' αρχάς, στην πλειοψηφία τους, συμφωνούν με τον πρώην πρωθυπουργό
και ακαδημαϊκό Ρεϊμόν Μπαρ.
Σύμφωνα με τον κύριο Μπαρ, οφείλουμε κατανόηση στους φοιτητές.
Πολλές αντιδράσεις…
Σάρα, εμποδίζεις.
Δεν πειράζει.
Στη χειρότερη, δείχνεις το σήμα.
Μην αγχώνεσαι. Ο αδερφός μου είναι εντάξει.
Θα κατέβω αμέσως. Επιστρέφω.
Μαλίκ!
Μαλίκ, κάνε γρήγορα. Θα αργήσουμε.
Μαλίκ, τι κάνεις;
Μαλίκ!
Δεν θα προλάβουμε να παίξουμε!
Μαλίκ;
-Συγγνώμη, Κάρμεν. Καλημέρα. -Καλημέρα.
Είδες τον αδερφό μου;
Όχι από χθες βράδυ.
-Εντάξει, ευχαριστώ. -Παρακαλώ.
Θα το ξέχασε. Ίσως κοιμήθηκε στης μαμάς σας.
Τον ξέρω. Είναι πολύ περίεργο. Δεν τα κάνει αυτά.
Όμως, κι αυτό είναι καλό ως έναν βαθμό,
αν οι αποβάθρες της Αριστερής Όχθης έχουν κόσμο…
…όλοι βρήκαν καταφύγιο πιο ψηλά. Στη συνέχεια, τα ΜΑΤ…
Φτάνει. Είναι ενοχλητικό.
…ανάμεσα σε εκατοντάδες διαδηλωτές και αστυνομικούς.
Η βίαιη αστυνομική προσέγγιση με μοτοσικλέτες
και η έλλειψη άμεσης ιατρικής βοήθειας
φαίνεται πως ευθύνονται για τον θάνατο του 22χρονου.
Ο Μαρέκ Ουσεντίν, φοιτητής στο Παρί-Ντοφίν,
λέγεται ότι πέθανε τη νύχτα.
Προφανώς, μια τέτοια πληροφορία μπορεί να επηρεάσει τα τρέχοντα γεγονότα,
ενώ χθες το βράδυ, η κυβέρνηση Σιράκ ξεκίνησε…
Άκουσες;
Δεν μπορεί.
Μισό. Είπε "Μαρέκ" και "Παρί-Ντοφίν".
Ο αδερφός σου δεν είναι στο Ντοφίν, έτσι;
Είπε "Ουσεντίν".
Ουσεντίν, Ουσεκίν… Μοιάζουν.
Ναι. Αλλά ο Μαλίκ πάει σε διαδηλώσεις;
-Ακούτε… -Σάρα.
Σάρα!
Όχι, δεν το συνηθίζει.
Πρέπει να πάω στη μητέρα μου.
Σε παρακαλώ, μάθε ό,τι μπορείς.
Ρώτα συναδέλφους σου. Ίσως ξέρουν.
Είμαι νέος, όμως. Είμαι χαμηλόβαθμος. Δεν έχω πρόσβαση σε…
Σου ζητώ να μάθεις κάτι. Δεν θα προσπαθήσεις;
Το λένε στο ραδιόφωνο, άρα η αστυνομία θα ξέρει.
Καλά, θα προσπαθήσω.
Προσπάθησε να είσαι ήρεμη.
Η μαμά σου θα τρομάξει αν σε δει έτσι.
-Τι κάνεις εδώ; -Είναι εδώ ο Μαλίκ;
Όχι.
Όλα καλά;
Τι κάνεις, μαμά;
Πώς από δω πρωί-πρωί;
Ξύπνησα νωρίς και πέρασα να πω ένα γεια.
-Δεν χαίρεσαι; -Καλώς όρισες.
Χθες βράδυ, όμως; Είχα ετοιμάσει δείπνο.
Συγγνώμη, μαμά.
Δυστυχώς, μένεις μόνη σ' ένα διαμέρισμα και δεν έρχεσαι ούτε για φαγητό.
Έχει μείνει λίγη πίτα, αν θες.
Ευχαριστώ, μαμά.
Λοιπόν;
"Μαρέκ Ουσεντίν". Σ' το είπα.
Δεν είπε "Ζαν-Μισέλ Ντιπόν". Είπε "Ουσεντίν".
Δεν είναι συχνό όνομα.
-Πέρνα απ' το σπίτι του. -Πέρασα. Δεν ήταν κανείς.
-Πήρες τους φίλους του; -Όχι ακόμα.
Δεν θα 'ναι αυτός. Αν είχε πάθει κάτι, θα μας ενημέρωναν.
Το σηκώνω.
-Εμπρός; -Ναι, Σάρα;
Ναι.
-Έλα. Είμαι κάτω. -Καλά.
-Όχι, μείνε εκεί. Έρχομαι. -Καλά.
Τι έγινε;
Δεν έχουμε νέα του Μαλίκ.
Τι νέα; Δεν είναι σπίτι του;
Ναι, πιθανότατα. Θα πάμε να δούμε.
Μην ανησυχείς.
Θα παρακοιμήθηκε. Σάββατο είναι.
Μπεν Αμάρ, πήγαινε να δεις αν είναι καλά.
Πήγαινε να ψάξεις τον Μαλίκ.
Έρχεσαι ξαφνικά και σπέρνεις τον πανικό. Κάποια εξήγηση θα υπάρχει.
Μπορεί να ήπιε και να 'ναι στο κρεβάτι.
Να ήπιε; Δεν τα κάνει αυτά ο Μαλίκ.
Μην αρχίζεις.
Ποιος είναι αυτός;
Φίλος μου. Δουλεύει στην αστυνομία.
Εσύ θα είσαι ο Μπεν Αμάρ. Χαίρω πολύ. Γιαν.
Λοιπόν;
Μίλησα. Πρέπει να πάμε στη Γενική Επιθεώρηση.
Επιθεώρηση των αστυνομικών;
Ναι.
Μου είπαν να πάτε εκεί για πληροφορίες.
Μόνο αυτό έμαθα.
Θα το πω στον Μοχάμεντ.
Για ποιον λόγο; Δεν τον χρειαζόμαστε.
Καλά. Πάμε, τότε.
Όχι. Καλύτερα, μείνε με τη μαμά.
Μην την ανησυχούμε τζάμπα.
Θέλεις να έρθω μαζί σου πάνω;
Όχι. Δεν είναι ώρα για συστάσεις.
Γύρνα σπίτι. Θα σε κρατώ ενήμερο.
Άσ' το, μαμά. Το σηκώνω.
Εμπρός;
Γεια σας. Η κυρία Ουσεκίν;
Ποιος είναι;
Είστε η μητέρα του Μαλίκ;
Ποιος είναι;
Άκου, ο γιος σου έφαγε πολύ ξύλο.
Πέθανε όπως του άξιζε. Ένας βρομιάρης λιγότερος.
Υπόσχομαι, δεν θα 'ναι ο τελευταίος…
Ποιος ήταν;
Κανείς. Πήραν λάθος αριθμό.
Άντε, κουνήσου.
Μη στέκεσαι. Έλα να στρώσουμε το τραπέζι για τα αδέρφια σου.
Συγγνώμη, άργησα. Είμαι ο Μοχάμεντ Ουσεκίν.
Χαίρω πολύ.
Όπως βλέπεις, έχουμε επενδύσει σε σύγχρονα μηχανήματα.
Έτσι, θα γλιτώσετε πολύ χρόνο.
Ναι, φυσικά.
Όμως, το ερώτημα δεν είναι πόσο χρόνο θα γλιτώσουμε,
αλλά πόσα λεφτά θα βγάλουμε.
Τώρα που είστε πιο αποδοτικοί,
μπορούμε να προμηθεύουμε όλα τα μεγάλα ξενοδοχεία της πόλης.
Πρέπει όμως να δουλεύετε πρώτα για μένα και τα ξενοδοχεία που σας φέρνω.
Δεν θα βρεις αλλού τέτοια ευκαιρία.
Πίστεψέ με.
Εντάξει, Μοχάμεντ. Δώσε μου λίγες μέρες να το σκεφτώ.
Χαίρετε, κε Ουσεκίν. Είμαι ο δικηγόρος Νταρτεβέλ.
Μου είπαν να σας καλέσω.
Είμαι συνεργάτης του δικηγόρου Ζορζ Κεζμάν.
Θέλω να εκφράσω τα συλλυπητήριά μου για τον αδερφό σας, τον Μαλίκ,
και, φυσικά, την πλήρη υποστήριξή μας.
Κύριε Ουσεκίν, πρέπει να μιλήσουμε το συντομότερο δυνατό.
Η υπόθεση μπορεί να είναι πρωτοφανούς σημασίας
και πρέπει να δράσουμε άμεσα.
Σταμάτα. Η μαμά δεν ξέρει τίποτα.
Το ξέρουν όλοι, όμως. Τι περιμένεις;
Έλα. Περιμένω τον Μπεν Αμάρ. Πήγε στην αστυνομία.
Δεν λέμε τίποτα μέχρι να μάθουμε τι συνέβη.
-Πού είναι; -Ξεκουράζεται.
Μη σε δει. Θα ανησυχήσει.
Μείνε εδώ προς το παρόν.
Σκουπίσου. Έτρεξε η μάσκαρα.
Μπεν Αμάρ;
Δεν ήρθαν ακόμα τ' αδέρφια σου; Άκουσα θόρυβο.
Όχι. Όχι ακόμα.
Πεινάς; Να σου φέρω κάτι;
Όχι, θα περιμένω τα αγόρια.
Δεν έχει νόημα να περιφέρεσαι έτσι άσκοπα. Πήγαινε μέσα να ξεκουραστείς.
Έχει ώρα που έφυγε.
Κάτι δεν πάει καλά.
Μου κρύβεις κάτι;
Όχι, καθόλου.
Ορκίσου.
Σου τ' ορκίζομαι, μαμά.
Ωραία. Άλλη μια φορά. Ελάτε. Πάμε.
Ελάτε, κυρία. Σπρώξτε. Αυτό είναι. Ξανά.
18 ΟΚΤΩΒΡΙΟΥ 1964
Σπρώξτε. Εδώ είναι το μωράκι. Έρχεται.
Άλλη μία. Πολύ καλά. Βλέπω το κεφάλι.
Τη λαβίδα.
Ωραία.
Εδώ είναι. Να τος.
Σάρα! Έλα.
Μαλίκ, ο μικρός βασιλιάς.
ΡΟΜΠΕΡ ΠΑΝΤΡΟ - ΥΦΥΠΟΥΡΓΟΣ ΑΣΦΑΛΕΙΑΣ
Εντάξει, φτάνει. Να μπούμε; Είναι επείγον.
Όχι. Αποκλείεται.
Ο κος Παντρό ζήτησε πέντε λεπτά ηρεμίας.
Δεν είναι τόσο πολύ.
Περάστε!
Πήρα τον υπουργό να τον ξυπνήσω στις δύο το πρωί.
Αντιλαμβάνεστε πόσο σοβαρό είναι αυτό;
Ούτε τους δικούς σας δεν βάζετε σε τάξη.
Κύριε υπουργέ, δεν είναι βέβαιο ότι ήταν οι δικοί μου.
Δεν έλαβα καμία σχετική αναφορά.
Μάλιστα. Ομολογουμένως, έγιναν λάθη.
Πώς θα μπορούσα να τα προβλέψω;
Δική σας δουλειά είναι. Όχι δική μου.
Κύριε υπουργέ, με συγχωρείτε,
αλλά συνέβη άλλο ένα περιστατικό το βράδυ.
Ο 19χρονος Αλγερινός Αμπντέλ Μπενιαχία
σκοτώθηκε σε ένα καφέ στο Παντέν από αστυνομικό.
Όπως διαπιστώθηκε, ο αστυνομικός ήταν εκτός υπηρεσίας
και το αλκοόλ στο αίμα του ήταν 1,84 γραμμάρια.
Δύο μέσα στο ίδιο βράδυ.
Τα ΜΜΕ δεν ξέρουν ακόμα για τον Μπενιαχία.
Δεν θέλω να ξανακούσω γι' αυτό. Να μη μαθευτεί.
Μάλιστα, κύριε.
Στον Μαλίκ Ουσεκίν τώρα. Τι είπε ο ιατροδικαστής;
Η νεκροψία είναι σε εξέλιξη. Αλλά μάλλον δεν έχουμε ελπίδες.
-Έχει ποινικό μητρώο; -Όχι. Τίποτα. Πεντακάθαρο.
Προσοχή. Αν δεν βρούμε κάτι, θα τον κάνουν μάρτυρα.
Σωστά. Τι κάνουμε με τους φοιτητές;
Τα νέα εξαπλώνονται. Προγραμματίστηκε ήδη διαδήλωση για το απόγευμα.
-Οξύνεται η κατάσταση. -Ας την οξύνουν!
Να διαμαρτυρηθούν, να θυμώσουν, να σπάσουν βιτρίνες.
Κύριε.
Με συγχωρείτε. Νομίζω πως δεν αντιλαμβάνεστε…
Θα έχουμε άλλον έναν Μάη του '68.
Το γνωρίζω πολύ καλά αυτό.
Μην ξεχνάτε ότι μετά τον Μάη του '68, ήρθε ο Ιούνιος του '68.
Όσο περισσότερες ταραχές, τόσο μεγαλύτερη στήριξη στην αστυνομία.
Κύριε υπουργέ, δεν ξέρω πώς μπορεί να βοηθήσει αυτό,
αλλά βρήκαμε κάτι ύποπτο στο σακάκι του.
Τι ήταν;
Κοιτάξτε.
Βρήκαμε πάνω του μια Βίβλο.
Ίσως είναι στη χριστιανική τρομοκρατική ομάδα του Λιβάνου.
Πρέπει να το ψάξουμε.
Ψάξτε το γρήγορα, να πάρει!
Συνδέστε με με τον Πασκουά.
Δεν καταλαβαίνω. Γιατί δεν μιλάει κανείς;
Περίμενα μια ώρα στην υποδοχή. Πού πάμε;
Θα σας απαντήσουν οι συνάδερφοί μου.
Καθίστε.
-Χαίρετε. -Χαίρετε.
-Είστε ο Μπεν Αμάρ Ουσεκίν; -Ναι.
Μένετε στο Μεντόν-λα-Φορέ του Ο-ντε-Σεν
και γεννηθήκατε στις 10 Μαΐου 1957 στο Ισί-λε-Μουλινό;
Ναι, σωστά.
Είπατε ότι είστε αδερφός του Μαλίκ Ουσεκίν, σωστά;
Ναι. Είναι ο μικρός μου αδερφός. Τι τρέχει;
Είστε δεμένοι ως αδέρφια;
Ναι. Φυσικά. Γιατί μου κάνετε αυτές τις ερωτήσεις;
Κάνει ο αδερφός σας χρήση ναρκωτικών; Κάνναβη, ηρωίνη;
Όχι, καθόλου.
Είναι αλκοολικός;
Όχι. Πίνει φυσιολογικά. Λιγότερο απ' τον μέσο όρο, βασικά.
Δεν καταλαβαίνω. Τι τρέχει με τον αδερφό μου;
Έχει εχθρούς; Τον κυνηγάει κανείς;
Όχι, καμία σχέση. Το αντίθετο.
Τζογάρει ή παίζει στοιχήματα; Μήπως έχει χρέη;
Όχι. Ποτέ. Είναι πολύ υπεύθυνο άτομο.
Ασχολείται με την πολιτική; Με τον ακτιβισμό;
Όχι. Ο αδερφός μου είναι πολύ φιλήσυχος. Δεν ενδιαφέρεται γι' αυτά.
Συμμετέχει στις τρέχουσες διαδηλώσεις;
Απ' όσο ξέρω, όχι.
Άρα, δεν έχετε να μας πείτε κάτι ιδιαίτερο;
Βασικά, θέλω μόνο να μάθω τι τρέχει.
Είστε βέβαιος;
Δεν καταλαβαίνω. Πού είναι;
Συνδέεται με τρομοκρατικές ομάδες;
Ο Μαλίκ; Όχι.
Λοιπόν, τι είναι όλα αυτά;
Είστε Λιβανέζος. Κι ο αδερφός σας, επίσης.
Ορίστε; Δεν είμαστε Λιβανέζοι.
Είμαστε Γάλλοι από Αλγερινούς γονείς.
Ο Μαλίκ είναι Άραβας χριστιανός, σωστά;
Χριστιανός; Καμία σχέση!
Κάνετε λάθος. Για άλλο άνθρωπο μιλάτε.
Ακούστε, σκεφτείτε καλά.
Πρέπει να υπάρχει κάτι που δεν μας λέτε.
Δεν ξέρω καν για τι μιλάτε!
-Κρυώνω. -Θα σας φέρω έναν καφέ.
Μα, πρώτα, πρέπει να με βοηθήσετε κάπως.
Αν παραλείψετε κάτι σημαντικό,
θα θεωρηθείτε συνεργός.
Συνεργός σε τι;
Δεν καταλαβαίνω. Για τι πράγμα μιλάτε;
Κάντε υπομονή.
Συνεχίστε. Κάτι θα μας δώσει.
Μάλιστα.
Κι αν σας πω ότι έχουμε αποδείξεις;
Τι αποδείξεις;
Ότι ήταν τρομοκράτης και συνδεόταν με το λιβανέζικο κίνημα.
Αν έχουμε αποδείξεις ότι ο αδερφός σας είχε αλλαξοπιστήσει;
Ότι έγινε χριστιανός;
Όχι. Δεν ξέρω για τι πράγμα μιλάτε, αλλά… σίγουρα δεν είναι αυτός ο αδερφός μου.
-Ίσως να μην τα ξέρετε όλα. -Δεν είναι αυτός. Αποκλείεται.
Θα σας απογοητεύσω, αλλά αυτός είναι.
Πού είναι; Τι του κάνατε;
Πρώτα, πείτε μας τι ξέρετε.
Τι άλλο να πω για τον Μαλίκ;
Είναι καλό παιδί, αυτό!
Και τι άλλο;
Δεν ξέρω!
Είναι ο πιο μικρός. Είναι έξυπνος,
πάντα διαβάζει, κάνει ερωτήσεις…
Παρά τα προβλήματα, είναι καλός φοιτητής.
Τι είδους προβλήματα;
Ορίστε;
Είπατε ότι είναι καλός φοιτητής, παρά τα προβλήματα.
Δεν έχει προβλήματα με τον νόμο.
Είχε μόνο κάτι προβλήματα υγείας παλιότερα.
Τι ακριβώς είχε;
Από πολύ μικρός, υπέφερε από τα νεφρά του.
Αλλά μπόρεσε να έχει φυσιολογική ζωή.
Ακολουθούσε κάποια θεραπεία γι' αυτό;
Ναι. Ο μεγάλος μου αδερφός τον πήγε στους καλύτερους γιατρούς.
Μην πάτε πουθενά.
-Γεια σας, κύριε Ουσεκίν. -Χαίρετε.
Λέγομαι Βαλερί Κασινί
και με έστειλε ο διευθυντής της Γενικής Επιθεώρησης.
Λοιπόν.
Ο αδερφός σας βρέθηκε χθες το βράδυ σε ένα κλιμακοστάσιο.
Αναίσθητος.
Μεταφέρθηκε στο νοσοκομείο Κοσέν, όπου διαπιστώθηκε ο θάνατός του.
Ο θάνατός του;
Γιατί; Πώς; Ποιος τον σκότωσε;
Η έρευνα είναι σε εξέλιξη.
Διεξάγεται νεκροψία στο Ιατροδικαστικό Ινστιτούτο.
Δεν μπορώ να πω κάτι άλλο για την ώρα.
Θέλω να δω τον αδερφό μου.
Καλύτερα να πάτε σπίτι. Θα σας ενημερώσουμε για τα αποτελέσματα.
Θέλω να δω τον αδερφό μου!
29 ΙΟΥΝΙΟΥ 1971
Μη φοβάσαι τίποτα, Μαλίκ. Όλα θα πάνε καλά.
Ο ελεήμων Θεός φροντίζει όλα τα παιδιά Του.
Ναι, αλλά πάει τόσος καιρός.
Φοβάμαι λιγάκι.
Τόσο καιρό εδώ, έχω γνωρίσει πολλά αγοράκια,
και δεν έχω δει πολλά να είναι τόσο γενναία όσο εσύ.
-Αλήθεια; -Ναι, αλήθεια!
Τόσο δυνατό αγόρι, να 'ναι πέντε χρόνια στο νοσοκομείο
και πάντα να χαμογελά;
Όλα καλά, Μαλίκ. Έγινες καλά!
-Γυρνάς σπίτι. -Όχι.
Δεν είσαι εντελώς καλά, Μαλίκ, μα αν συνεχίσεις τη θεραπεία,
θα μπορέσεις να ζήσεις όπως τα υπόλοιπα παιδιά.
Κι όταν μεγαλώσεις, θα σκεφτούμε για μεταμόσχευση.
Ευχαριστούμε, γιατρέ.
Ο Μοχάμεντ Ουσεκίν;
Ναι.
-Χαίρετε. Δικηγόρος Νταρτεβέλ. -Χαίρετε.
Είστε καλά; Δεν είστε κουρασμένος;
-Καλά είμαι, ευχαριστώ. -Ωραία.
Κε Ουσεκίν, πρέπει να πάμε αμέσως στα δικαστήρια.
Θα δείτε τον δικηγόρο Κεζμάν. Μας περιμένει.
Πρέπει να δω τη μητέρα μου. Δεν έχω μιλήσει μαζί της.
Ούτε τους αδερφούς και τις αδερφές μου βρίσκω.
Καταλαβαίνω, αλλά είναι πολύ επείγον. Πιστέψτε με.
Μας περιμένει αμάξι.
Σας παρακαλώ.
Ναι, ο κος Κεζμάν θα σας εξηγήσει τι πρέπει να γίνει.
Προς αποφυγή παρεξηγήσεων,
ξέρω ότι δουλεύει για τους Μιτεράν και δεν μ' αρέσουν αυτά.
Κατανοητό.
Ξέρω και ότι είναι ικανός ν' αναλάβει την υπόθεση.
Ελπίζω να μην κάνω λάθος.
Κύριε Ουσεκίν, έχετέ μας εμπιστοσύνη.
Μοχάμεντ,
ξέρουμε ποιος σκότωσε τον αδερφό σου.
Θα σου πω, και θα πρέπει να το σκεφτείς προσεκτικά.
Η αστυνομία σκότωσε τον Μαλίκ.
Οι μπάτσοι;
Σύντομα θα έχουμε κι ονόματα.
Αλλά αν κατηγορήσεις την αστυνομία,
να περιμένεις αντίποινα, συκοφαντίες.
Θέλει να έχεις αντοχές.
Κε Νταρτεβέλ. Έχουμε εξελίξεις.
Τα πρώτα στοιχεία υποδεικνύουν ότι ο θάνατος δεν προήλθε από χτυπήματα,
αλλά από ανεπαρκή καρδιακή αντιρρόπηση λόγω νεφρικής ανεπάρκειας.
Ευχαριστούμε, Κριστιάν. Τα λέμε…
Πώς έμαθαν γι' αυτό;
Είδες; Ξεκίνησαν. Δεν χάνουν χρόνο.
Σάρα, δεν πάει άλλο. Πρέπει να μιλήσεις στη μαμά.
-Πόσο ακόμα θα της το κρύβεις; -Σταμάτα.
Είπαμε ότι θα περιμένουμε τον Μπεν Αμάρ.
Η αναμονή το κάνει χειρότερο.
Δεν βγάζει πουθενά αυτό.
Είναι μαρτύριο. Έχει το δικαίωμα να ξέρει.
ΙΑΤΡΟΔΙΚΑΣΤΙΚΟ ΙΝΣΤΙΤΟΥΤΟ
Μπορώ να βοηθήσω;
Ζορζ, από δω ο Μοχάμεντ Ουσεκίν.
Κε Ουσεκίν, λυπάμαι πολύ γι' αυτό που συνέβη.
Πρέπει να κινηθούμε άμεσα. Τώρα προέχει να υποβάλουμε καταγγελία.
Θα επιδιώξουν να μας αποτρέψουν, αλλά αφήστε το σ' εμένα.
Καλό θα ήταν να πάτε να μιλήσετε στους φοιτητές.
Πρέπει να ρίξουμε την ένταση.
Δεν θέλουμε να επιδεινώσουμε μια ήδη τεταμένη κατάσταση.
Θέλετε να βγάλω λόγο;
Ακούστε, δεν είμαι πολιτικός.
Είστε ο αδερφός του. Θα σας ακούσουν.
Το όνομα του Μαλίκ είναι ήδη στα πανό.
Ξέρω ότι έχετε τη δύναμη.
Είμαστε ομάδα πλέον.
Συνεργαζόμαστε για ν' αποδοθεί δικαιοσύνη για τον Μαλίκ.
Πρέπει να φροντίσετε να μείνουν ήρεμοι οι φοιτητές και η οικογένειά σας.
Μην ξεφύγει το πράγμα από την πλευρά μας.
Ποια είναι η πλευρά μας;
Στο εξής, η πλευρά μας, η δική σας και η δική μου, είναι η δικαιοσύνη.
Λυπάμαι, αλλά πρέπει να φύγω. Θα τα πούμε σύντομα.
Σας αφήνω στον κο Νταρτεβέλ. Είστε σε καλά χέρια.
Βασίζομαι σ' εσάς, κε Ουσεκίν.
Κι εγώ σ' εσάς.
Τα λέμε, Μπερνάρ.
Ο Μαλίκ είναι νεκρός! Ο Μαλίκ δολοφονήθηκε!
Ευχαριστώ.
ΓΙΑ ΤΟΝ ΜΑΛΙΚ Ημέρα πένθους
Ο φοιτητικός σύλλογος πενθεί! Χάσαμε έναν αδερφό…
Κουράγιο.
…υπό τραγικές συνθήκες!
Ένας φίλος μας δέχτηκε επίθεση από την αστυνομία!
Πέθανε χωρίς λόγο.
Φτάνει πια με το πείσμα μιας πολιτικής τάξης
που κλείνει τα μάτια και τ' αυτιά στις απαιτήσεις της νεολαίας!
Μια αθώα ζωή χάθηκε από βίαιη επίθεση της αστυνομίας,
που μας προστατεύει, υποτίθεται.
Ο Μαλίκ έπεσε θύμα του κράτους!
Ζητούμε άμεση απόσυρση του νομοσχεδίου για την τριτοβάθμια εκπαίδευση.
Η νεολαία μας δεν θα το επιτρέψει!
Πόσοι από εμάς θα πεθάνουμε πριν ακουστεί η φωνή μας;
Πόσοι ακόμα θα θυσιαστούν;
Ο Μαλίκ είναι νεκρός! Ο Μαλίκ δολοφονήθηκε!
Ησυχία, παρακαλώ. Κάντε ησυχία.
Την προσοχή σας, παρακαλώ.
Θα δώσω τον λόγο στον αδερφό του Μαλίκ που είναι εδώ.
Θέλει να σας πει δυο λόγια.
Γεια σε όλους.
Ήρθα σήμερα για να σας ζητήσω, στο όνομα του Μαλίκ,
να παραμείνετε ήρεμοι.
Χρειαζόμαστε αξιοπρέπεια.
Ο Μαλίκ θα ήθελε ψυχραιμία.
Γι' αυτό, σας παρακαλώ,
όχι καταστροφές, όχι προκλήσεις.
Μόνο ζημιά θα μας κάνουν.
Θα ρίξουμε λάδι στη φωτιά, κι ο Μαλίκ δεν θα 'θελε κάτι τέτοιο.
Ο αδερφός μου ήταν ειρηνιστής.
Ο μικρός μου αδερφός ήταν ειρηνιστής.
Δεν πρέπει να ξανασυμβεί.
Όχι άλλα θύματα.
Να μην υπάρξει άλλος Μαλίκ.
Πριν φύγω, θα ήθελα να σας ζητήσω να τηρήσουμε όλοι μαζί ενός λεπτού σιγή.
Δικαιοσύνη για τον Μαλίκ!
-Χαίρετε. -Χαίρετε. Αλέν.
-Καλησπέρα. -Χαίρετε.
-Γεια, αφεντικό. Τι κάνεις; -Καλά.
Καλησπέρα, Σμιτ. Όλα καλά;
Πολύ καλά. Ευχαριστώ, κύριε.
Ωραία. Έγινε τίποτα ιδιαίτερο σήμερα; Κάτι αξιοσημείωτο;
Όχι κάτι ιδιαίτερο.
Το εκμεταλλευόμαστε, κύριε. Χαλαρώνουμε.
Ωραία. Πολύ ωραία.
Τα παιδιά να είναι ευχαριστημένα.
Καλό βράδυ.
Δεν χρειάζεται. Έχετε το ελεύθερο.
Πάρτε ό,τι μπορείτε και πείτε μου.
Εντάξει.
Καλή η ιστορία με το νεφρό.
Και έγινε ήδη γνωστή στα ΜΜΕ.
Ναι, τα 'μαθα. Ευχαριστώ.
Εντοπίσατε τους αστυνομικούς;
Προσπαθούμε, κύριε.
Ωραία. Θα συνεχίσουμε τις έρευνες.
Θα ψάξουμε τα πάντα. Οικογένεια, τραπεζικούς λογαριασμούς…
Και ο εισαγγελέας;
Κανονίσαμε να μη γίνει καταγγελία μέχρι τη Δευτέρα.
Θα έχετε χρόνο για την έρευνά σας.
Η ιστορία μας πρέπει να στέκει.
Μάλιστα, κύριε.
Σας ευχαριστώ.
Τον είδα, Μομό.
Τον κατακρεούργησαν.
Του έδωσαν να καταλάβει.
Σε ανάγκασαν να μιλήσεις;
Όλα καλά θα πάνε.
Είμαι εδώ τώρα. Θα το αναλάβω εγώ. Έλα.
Συλλυπητήρια. Κουράγιο. Είμαστε μαζί σας.
ΟΥΣΕΚΙΝ
Κουνηθείτε! Γυρίστε σπίτι!
Αφήστε με! Αφήστε με να περάσω, να πάρει!
Μπορείς να κόψεις όλα τα λουλούδια,
αλλά δεν μπορείς να εμποδίσεις την άνοιξη να 'ρθει.
Υποτιτλισμός: Μαρία Αβραμέλη